Profitul net al Nuclearelectrica a scăzut în primul trimestru din 2024 cu 26,5%, la 563,27 milioane lei, în timp ce veniturile din exploatare s-au diminuat cu 43,1%, la 1,2 miliarde lei, faţă de primul trimestru din 2023, conform unui raport al companiei publicat pe site-ul Bursei de Valori Bucureşti (BVB).
"Producţia brută de energie electrică a celor două unităţi operaţionale ale CNE Cernavodă a fost de 3.000.292 MWh în trimestrul I 2024 (din care 2.998.845 MWh în trimestrul I 2023); din această producţie brută, consumul propriu tehnologic al Unităţilor în timpul funcţionării, a fost de 232.000 MWh în trimestrul I 2024 (din care 229.000 MWh în trimestrul I 2023). În trimestrul I 2024 cantitatea de energie electrică produsă şi livrată în SEN a fost de 2.767.990 MWh, în scădere cu 0,06% faţă de nivelul înregistrat în trimestrul I 2023 de 2.769.639 MWh. Programul de producţie de energie electrică netă aprobat de Consiliul de Administraţie pentru anul 2024 (revizie martie 2024) a avut în vedere o cantitate de 10.179.063 MWh; pentru trimestrul I 2024, este prevăzută o cantitate de 2.747.369 MWh, fiind realizat în proporţie de 100,7%", arată raportul companiei.
Factorul de utilizare a puterii instalate, înregistrat de fiecare unitate operaţională din cadrul CNE Cernavoda în trimestrul I 2024, precum şi cumulat de la începerea exploatării comerciale (Unitatea 1 la 2 decembrie 1996, Unitatea 2 la 1 noiembrie 2007) până la 31 martie 2024.
Valoarea totală a programului de investiţii al SNN pentru anul 2024 este de 1,599 miliarde lei (fără componenta alocată plăţii serviciului datoriei aferent împrumuturilor pe termen lung), program de investiţii aprobat prin Hotararea nr. 1/28.02.2024 a Adunării Generale Ordinare a Acţionarilor SNN SA. Programul de investiţii al SNN pentru anul 2024 cuprinde proiecte de investitii necesare în cadrul Sucursalei CNE Cernavodă, al Sucursalei FCN Piteşti şi al sediului central, estimate a se realiza până la sfârşitul anului 2024, precum şi obiective de investiţii cu finalizare în următorii ani.
Profitul a scăzut pe fondul reducerii preţurilor de piaţa concurenţială, de la peste 1000 de lei/MWh în primul trimestru al anului trecut, la aproape 355 de lei/MWh în acest an, potrivit datelor anunţate de companie.
Anul acesta, în primele trei luni, peste două treimi din energia produsă la Cernavodă a fost vândută prin mecanismul obligatoriu de achiziţie centralizată, unde preţul este cel plafonat la 450 lei/ MWh, în creştere de la 44% anul trecut.
Veniturile realizate pe piaţă de energie electrica aferente livrărilor de energie electrica din trimestrul I 2024 sunt de 1.170.037.519 lei, mai mari cu 0,7% fata de veniturile bugetate şi respectiv mai mici cu 44,2% fata de realizările din trimestrul I 2023, mai notează raportul transmis BVB.
Preţul mediu ponderat de vânzare, pentru cantităţile de energie electrica vândute (fară MACEE şi PE), rezultat în trimestrul I 2024, este de 354,52 lei/MWh (inclusiv Tg). Spre comparaţie, preţul mediu ponderat al tuturor tranzacţiilor încheiate pe pieţele în care SNN a activat în 2024 (PCCB - LE flex, PCCB - NC, PC - OTC, PZU şi PI), calculat în baza valorilor publicate de OPCOM în rapoartele de piaţă lunare, este de 357,79 lei/MWh. În trimestrul I 2023, preţul mediu ponderat de vânzare, pentru cantităţile de energie vândute (fară PE) a fost de 1.000,89 lei/MWh (inclusiv Tg).
SNN este vânzător în cadrul Mecanismului de achiziţie centralizata de energie electrica (MACEE), instituit prin OUG nr. 153/2022 pentru perioada 1 ianuarie 2023 - 31 decembrie 2024. OPCOM S.A., în calitate de achizitor unic, conform art.2 şi art. 3 alin. (2) din OUG nr. 153/2022, cumpără energia electrica de la producători şi o vinde cumpărătorilor la preţul de 450 lei/MWh prin Mecanismul de achiziţie centralizata de energie electrica şi cu 400 lei/MWh începând din 1 aprilie 2024. În trimestrul I 2024, SNN a vândut prin MACEE către OPCOM cantitatea de 1.880.866 MWh.
Cantităţile de energie electrica vândute pe piaţă concurenţială a contractelor bilaterale au reprezentat în trimestrul I 2024 o cota procentuala de 1,06% din volumul total al energiei electrice vândute, fata de o cota procentuala de 43,65% înregistrată aceeaşi perioada a anului 2023.
Preţul mediu de vânzare pe contractele bilaterale în 2024 a fost de 465,90 lei/MWh (cu Tg inclus), înregistrând o scădere de 57,8% fata de preţul mediu înregistrat în trimestrul I din anul anterior, de 1.104,04 lei/MWh (cu Tg inclus), în condiţiile în care valoarea tarifului de transport de introducere a energiei electrice în reţea Tg a avut valoarea de 1,49 lei/MWh începând cu 1 ianuarie 2022 (conform Ordin ANRE nr. 124/25.11.2021), de 2,53 lei/MWh începând cu 1 aprilie 2022 (conform Ordin ANRE nr. 33/23.03.2022), de 4,04 lei/MWh începând cu 1 aprilie 2023 (conform Ordin ANRE nr. 28/29.03.2023) şi de 3,82 lei/MWh începând cu 1 ianuarie 2024 (conform Ordin ANRE nr. 109/20.12.2023)
Pe piaţă spot (PZU şi PI), în trimestrul I 2024 s-a vândut o cantitate de energie electrica reprezentând 30,81% din volumul total de vânzări, fata de o cota procentuala de 11,70% înregistrată în trimestrul I 2023. Preţul mediu de vânzare a energiei pe piaţă spot (PZU şi PI) realizat de SNN în 2024 a fost de 350,87 lei/MWh (cu Tg inclus), fata de 615,99 lei/MWh (cu Tg inclus) înregistrat în trimestrul I din anul anterior.